《鹭鸶二首》
唐代·齐己

日日沧江去，时时得意归。
自能终洁白，何处误翻飞。
晚立银塘阔，秋栖玉露微。
残阳苇花畔，双下钓鱼矶。

雪里曾迷我，笼中旧养君。
忽从红蓼岸，飞出白鸥群。
影照翘滩浪，翎濡宿岛云。
鸳鸿解相忆，天上列纷纷。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。